In nomine... Ego Theobaldus, dictus Quacenex de Aquaductu. quod ego debeo religiosis uiris et honestis domino abbati et conuentui Sancti Stephani Dyuionensis, karissimis dominis meis sexaginta et undecim solidos Uiennensium purorum et legalium ex uenditione frumenti et auene michi a dictis abbate et conuentu legitime facta et de quibus frumento et auena me teneo plenarius pro pagato. Quam pecuniam teneor et promitto per... reddere et soluere dictis abbati et conuentui uel eorum mandato secum presentes litteras habenti ad festum Omnium Sanctorum proximo uenturo cum omnibus dampnis et missionibus qua et quas dicti abbas et conuentus uel eorum mandatum fecerint, incurrerint aut sustinuerint pro recuperatione dicte pecunie super quibus teneor et promitto eis credere solo suo simplici uerbo absque alia probatione super hoc facienda, pro quibus omnibus supra dictis melius adimplendis, obligo, pono, trado, delibero et concedo in manu dictorum abbatis et conuentus uel eorum mandati unam domum cum manso eiusdem sitam apud Aquaductum iuxta domum Humberti Grenote et iuxta mansum Costeneti le Buichous; item unam peciam terre continentem duo iornalia, sitam in finagio Aquaductus es Alues iuxta terram dicti Humberti et iuxta terram Bartholomei Prin et Noiz. Uolens et concedens quod quamcito defecero in aliquo predictorum ut dictus abbas et conuentus uel eorum mandatum ad omnia predicta sibi obligata recurrent ea uendant et de denariis inde prouenientibus sibi ad plenum satisfaciant super debito supradicto quam uenditionem si fieri contingerit ex nunc laudo et emptore garantire promitto. Confiteor etiam et fissero per meum iam prestitum iuramentum me et omnia predicta superius obligata esse talliabilia et explectabilia dictorum abbatis et conuentus et ad eorumdem uoluntatem... curie Burgundie... Actum in presentia Hugonis de Cabilone..., Uillermi Barbe et Iohannis Racat...